projecte-aina/catalan_government_crawling huggingface dataset:
Es convoca la 6a edició del concurs per a dissenyadors i marques de moda emergents
Donem el tret de sortida a la 6a edició del Concurs 080 Barcelona Fashion/Rec.0 per trobar el millor dissenyador/a o marca de moda emergent.
El termini per presentar les col·leccions finalitza el 15 d'abril.
La participació en el concurs s'ha de fer a través de través de la plataforma creada pel concurs
El guanyador d'aquesta edició tindrà un premi doble:
Escollirà els tres finalistes, d'entre els quals decidirà el guanyador
L'entrega del premi serà a finals d'abril a Barcelona, en un acte que comptarà amb la presència del jurat, finalistes i altres representants del sector de la moda.
Tens fins al 15 d'abril per presentar les teves propostes creatives
S'ha acordat la suspensió d'activitats col·lectives que impliquin una concentració superior a 1.000 persones
El Pla de Protecció Civil de Catalunya (Procicat) ha passat a fase d'alerta per poder mantenir una situació de seguiment i contenció del coronavirus.
Així s'ha decidit en la reunió del Comitè Tècnic del pla del Procicat per emergències associades a malalties transmissibles emergents d'alt risc.
El Govern ha anunciat noves mesures, que entraran en vigor dijous, 12 de març, per un període de 15 dies, com la suspensió d'activitats col·lectives que impliquin una concentració superior a 1.000 persones o la celebració de tots els esdeveniments esportius a porta tancada.
Aquestes mesures de restricció s'apliquen a espectacles públics, recreatius i d'oci, activitats culturals, religioses o similars, amb independència que siguin ofertes per un titular, explotador o organitzador públic o privat.
Tots els esdeveniments esportius seran a porta tancada
Es demoraran les proves rutinàries o be s'atendran per via telemàtica
El Servei Català de la Salut (CatSalut) ha presentat un conjunt de mesures organitzatives adreçades als centres del sistema sanitari de Catalunya arran de l'epidèmia del coronavirus SARS-CoV-2.
L'objectiu és protegir els professionals sanitaris, que són els que estan més exposats davant la propagació del virus, i reorganitzar l'atenció assistencial.
Les mesures presentades avui s'aniran actualitzant i adaptant als possibles canviïs que es vagin produint a la situació epidemiològica i assistencial de Catalunya.
Es recomana limitar al màxim el nombre d'acompanyants de les persones que van a fer-se proves o visites als hospitals
Llicències necessàries, períodes i horaris hàbils de pesca per a la temporada 2020
La Generalitat ha fet pública la regulació de la pesca en aigües continentals a Catalunya durant la temporada 2020, que ordena les llicències necessàries, els períodes i horaris hàbils de pesca, la classificació de les espècies –quotes i longitud de captures-, els estris de pesca, els hams i els esquers, així com les zones i trams de pesca i les senyalitzacions.
Per exercir la pesca recreativa o esportiva en aigües continentals de Catalunya cal disposar d'una llicència de pesca recreativa, i si la zona és controlada, també cal el permís de pesca personal i intransferible.
En el cas de pescar en aigües de titularitat privada, cal disposar, a més de la llicència, de l'autorització de la persona titular de les aigües.
Aigües de salmònids (truita comuna) de baixa muntanya
Aigües de salmònids (truita comuna) d'alta muntanya
Zones intensives (truita comuna de repoblació)
Aigües de ciprínids (resta d'espècies): tot l'any
En les zones de pesca controlada que limiten amb la Comunitat Autònoma de l'Aragó, es poden determinar altres períodes hàbils fixats per ambdues comunitats.
A les aigües continentals públiques, l'horari hàbil de pesca és des d'una hora abans del sol ixent fins a una hora després de la posta, d'acord amb l'horari oficial.
La pesca en horari nocturn es pot autoritzar en cas de competicions esportives degudament justificades.
Per conèixer tota la regulació, consulteu la normativa al Diari Oficial de la Generalitat de Catalunya.
Per conèixer tota la regulació, consulteu la normativa al Diari Oficial de la Generalitat de Catalunya
Llicències, concursos, talles mínimes i normativa
Dades dels principals peixos que es poden trobar a Catalunya
Té com a objectiu principal reduir el contagi i aturar la propagació del virus
Ha començat el primer assaig clínic fet a Catalunya per reduir el contagi del coronavirus i aturar la propagació del virus.
En concret, l'assaig consisteix a indicar un medicament antiretroviral a persones positives en coronavirus i un altre als seus contactes.
El primer medicament vol reduir el nombre de dies durant els quals la persona infectada té carrega viral, mentre que de l'altre medicament s'espera que eviti el desenvolupament de la malaltia en els seus contactes.
Per aquesta doble via, s'intentarà frenar la cadena de transmissió.
Per reduir el contagi cal actuar en tres fronts: reduir el nombre de contactes, quedant-se a casa; reduir l'eficàcia de la transmissió del virus, seguint les mesures d'higiene i de distància indicades; i reduir la durada de la infecciositat.
L'assaig clínic es provarà d'entrada amb prop de 3.000 persones i s'espera tenir resultats d'aquí a 21 dies.
Hi participen conjuntament el Departament de Salut, l'Institut Català de la Salut, investigadors de la Fundació Lluita contra la Sida de l'Hospital Germans Trias i laboratoris farmacèutics.
En aquest sentit, també s'ha informat que Catalunya està establint un consorci per desplegar estratègies similars de prevenció a altres països i la Fundació Bill & Melinda Gates ha ofert el seu suport des d'un punt de vista econòmic.
L'assaig clínic es provarà d'entrada amb prop de 3.000 persones i s'espera tenir resultats d'aquí a 21 dies
A partir del 3 de març s'obre el termini extraordinari.
A partir del 3 i fins al 31 de març es poden demanar les beques Equitat i l'acreditació del tram de renda familiar.
El procediment té dos resultats:
Aquest termini extraordinari s'adreça als estudiants que s'hagin matriculat del curs 2019-2020 després del 15 d'octubre de 2019 o els estudiants matriculats amb anterioritat al 15 d'octubre de 2019 d'una enginyeria, però que no hagin sol·licitat la beca Equitat en el període ordinari.
La Beca Equitat redueix el preu a pagar pels crèdits matriculats per primera vegada en els estudis universitaris
En què consisteix el procediment, requisits, etc.
El pla neix d'una reflexió compartida amb la societat civil, universitats, empreses i la comunitat afrocatalana
El Govern de Catalunya ha aprovat el Pla Àfrica 2020-2023 per guiar l'acció exterior catalana cap als països africans durant els propers quatre anys, amb l'objectiu d'apropar les societats africanes i catalana des d'un model basat en la solidaritat i en la relació entre iguals.
El pla respon a l'impuls legítim del Govern a projectar Catalunya a l'exterior i a enfortir-ne la presència al continent africà, on es vol posicionar com un actor amb veu pròpia.
El Pla Àfrica 2020-2023 neix d'una reflexió compartida amb les entitats de la societat civil, les universitats, les empreses i la comunitat afrocatalana per aconseguir aliances estratègiques amb les quals tothom hi guanyi.
Es col·loca, a més, la diàspora de l'Àfrica del sud del Sàhara com un actor clau per al futur de Catalunya i que pot ser un pont d'entesa amb els països africans, amb qui la Generalitat vol establir unes relacions bidireccionals i duradores.
Catalunya reforça la seva presència al continent africà amb l'aprovació del primer Pla Àfrica de la Generalitat
Per millorar la prevenció, la investigació i l'atenció a la víctima de delictes de caire sexual
Campanya per prevenir les violències sexuals contra les adolescents i joves
L'augment de denúncies per delictes de caire sexual que s'ha registrat en els darrers anys a Catalunya, de gairebé un 50%, ha comportat l'inici d'un canvi de model policial per millorar l'eficàcia en les investigacions i el tractament a la víctima.
Per tal d'afrontar la situació actual, en què almenys un 80 per cent del casos no es denuncien, la Policia de la Generalitat- Mossos d'Esquadra posa en marxa la nova Unitat Central d'Agressions Sexuals, depenent de la Divisió d'Investigació Criminal.
La nova Unitat Central d'Agressions Sexuals neix amb la voluntat de centralitzar les investigacions policials relacionades amb delinqüents reincidents i depredadors sexuals que actuen a Catalunya.
Cal destacar, però, que els fets que es produeixen a Barcelona i l'àrea metropolitana representen el 70% dels delictes de naturalesa sexual que es denuncien.
La comissària ha remarcat que les víctimes menors de 16 anys són les que menys denuncien, cosa que ha apuntat cal treballar perquè no succeeixi.
Tindrà competència a tot el territori català i en l'àmbit cibernètic quan l'autor no és conegut
Especialment entre els joves de 14 a 18 anys
El Govern de la Generalitat ha aprovat la memòria preliminar sobre l'Avantprojecte de la llei d'addicions.
Es tracta de l'inici dels tràmits de la futura normativa legislativa per solucionar les problemàtiques relacionades amb el tabac, l'alcohol i altres drogues i també amb altres addiccions com el joc patològic, els trastorns de la conducta alimentària i altres addiccions.
La futura llei també farà front als problemes derivats de la introducció de noves presentacions com les cigarretes electròniques i les noves substàncies psicoactives.
Un dels principals objectius d'aquesta llei, doncs, serà reduir la prevalença del consum de tabac, alcohol, drogues i altres addiccions en tota la població i especialment entre els joves de 14 a 18 anys.
Per exemple, pel que fa al tabac, després de set anys de continus descensos, les dades de l'Enquesta de Salut de Catalunya (ESCA) del 2018 mostren per primera vegada un augment en aquesta tendència.
El consum d'alcohol, cànnabis i cocaïna també mostra una tendència al creixement.
L'objectiu de la futura llei serà reduir el consum de tabac, alcohol, drogues
Preveu 25 ha de sòl de protecció paisatgística al seu voltant
Es va confirmar la voluntat de mantenir l'aviació lúdica i esportiva
La Comissió de Política Territorial i d'Urbanisme de Catalunya ha emès el darrer informe favorable del Pla director urbanístic i aeroportuari de l'aeròdrom de la Cerdanya.
La nova proposta ordena l'àmbit, el racionalitza i redueix de forma molt considerable les previsions de creixement contingudes al document anterior, aprovat inicialment l'any 2015.
Protecció del paisatge i manteniment de la pista
El document aprovat blinda l'aeròdrom contra qualsevol ampliació de superfície i emfasitza la protecció del paisatge ceretà.
Així, es rebaixa la categoria aeroportuària de la instal·lació, passant de 2B a 1B, que només permet aviació privada i no precisa d'allargament de la pista actual.
En la mateixa línia, es redueix la superfície qualificada com a sistema aeroportuari, passant de les 43,6 hectàrees de l'anterior document a 25.
El sostre edificable total dins del recinte també passa dels 25.326 m 2 que es preveien als 6.976 m 2, sumant tant les construccions actuals com les futures.
37 hectàrees queden situades fora del recinte de l'aeròdrom i es qualifiquen com a zona de protecció del paisatge, on no es permetrà cap edificació i se'n garantirà l'ús públic.
El Pla classifica l'aeròdrom com un equipament que no precisa cap ampliació
Enganyaven les víctimes per aconseguir les seves dades bancàries
Agents de la Policia de la Generalitat – Mossos d'Esquadra han desarticulat un grup criminal dedicat a estafar persones d'edat avançada pel mètode de la pesca per veu ( vishing).
La investigació es va iniciar al novembre de 2018 quan els Mossos van detectar un augment considerable de denúncies per estafes bancàries seguint un patró molt similar.
La investigació continua oberta i no es descarten noves detencions.
Desarticulada una organització criminal que va estafar més de 100 persones
Es reforça l'atenció a les malalties minoritàries amb dues noves xarxes d'expertesa clínica
Catalunya és una de les úniques regions europees on les malalties minoritàries s'aborden des d'una doble vessant: l'expertesa clínica i l'atenció diària dels pacients i de les seves famílies.
El Servei Català de la Salut (CatSalut) ha resolt la designació de dues noves xarxes d'unitats d'expertesa clínica (XUEC) amb què Catalunya atén, de forma pionera, algunes de les anomenades malalties minoritàries (MM), de les quals demà dissabte se celebra el Dia Mundial.
Una de les noves xarxes serà experta en malalties neuromusculars i la formaran unitats de l'Hospital Sant Joan de Déu, Hospital Vall d'Hebron, Hospital de Sant Pau, Hospital de Bellvitge, Hospital Germans Trias i Pujol amb l'Institut Guttmann i Hospital Parc Taulí.
L'altra nova xarxa estarà dedicada a les immunodeficiències primàries i l'integraran unitats de l'Hospital Sant Joan de Déu amb l'Hospital Clínic de Barcelona, Hospital Vall d'Hebron i Hospital de Bellvitge.
Les malalties neuromusculars són malalties cròniques que poden manifestar-se des de la primera infància fins a l'edat adulta i es caracteritzen per la debilitat i pèrdua de teixit muscular, però poden associar-se a altres símptomes.
Els pacients amb immunodeficiències primàries presenten major predisposició a infeccions de gravetat variable que poden tenir conseqüències molt greus si no es tracten adequadament.
Amb aquestes dues noves unitats, Catalunya disposa ja de cinc XUEC en malalties minoritàries.
Són les malalties neuromusculars i immunodeficiències primàries
Es faran 46 controls d'alcoholèmia i drogues
Curs per a persones que no entenen ni parlen català, no alfabetitzades, amb poc bagatge acadèmic, o que coneixen només alfabets diferents del llatí
Es registren entre 250 i 300 allaus per temporada
Els centenaris de Fellini i Rohmer, els 25 anys de l'ESCAC i exposicions de David Lynch i Marilyn Monroe
El Servei Meteorològic de Catalunya presenta un radar que sap distingir entre pluja i neu
Un catàleg amb més de 800 jocs i joguines en català
Inclou 120 places del cos tècnic de gestors tributaris i 20 places del cos superior d'inspectors tributaris
S'obliga els grans tenidors a oferir un lloguer social a les famílies que acreditin vulnerabilitat abans d'interposar una demanda judicial
Els bitllets poden adquirir-se fins a una hora abans del sorteig, per Internet i als establiments autoritzats
El Servei de Biblioteques distribueix 65.000 cartes perquè els infants demanin els seus llibres preferits als Reis Mags
La Ciutat dels Somnis té lloc del 27 al 30 de desembre i del 2 al 4 de gener
El Parc es troba al bell mig de la zona més densament urbana de Catalunya
Es crearà una nova plaça, un parc fluvial i 33 habitatges amb protecció oficial
Aprovat inicialment el Pla director dels càmpings de Catalunya, la primera regulació per a aquestes instal·lacions en espais oberts
Una tesi sobre convivència a l'àrea metropolitana de Barcelona guanya la segona edició dels Premis ADR i de Mediació
Es retrà homenatge a l'autor de 'Les històries naturals' amb reedicions de la seva obra, exposicions i espectacles
Per augmentar la representativitat i la visibilitat de les dones en el col·lectiu dels Bombers
S'han dut a terme actuacions de neteja per restablir la normalitat després del temporal Glòria
El Col·legi Immaculada Concepció de Barcelona s'incorpora a la xarxa pública el curs 2020-2021
La MGF és una forma extrema de violència masclista que cal eliminar
El Museu d'Arqueologia de Catalunya organitza l'exposició: "Art Primer.
Els organitzadors han implementat mesures especials de protecció
Per donar resposta a les situacions d'emergència residencial
Darrer dia per fer la inscripció
El termini és del 4 al 13 de febrer
FGC adjudica els estudis informatius: Cambrils – Tarragona i Cambrils – Reus
És una aposta per un model més sostenible, basat en el transport públic i els modes no motoritzats
Es destinarà als danys agraris i pesquers del temporal
Les estacions afectades són les de Sant Esteve Sesrovires, Vallbona d'Anoia i La Pobla de Claramunt de la línia R6 (Igualada)
El 31 de gener, es va abonar el 13% que restava per pagar de la campanya 2019
Hi participen 31 edificis per reduir en un 10% dels consums d'energia i aigua
El Govern impulsa noves formes de treballar pròpies del segle XXI que permetin combinar l'eficiència i l'excel·lència per sobre de la presència
El Govern aplicarà noves mesures de racionalització per al personal que prestarà servei al nou edifici del Districte Administratiu de la Generalitat a partir del mes que ve.
L'objectiu és estendre aquestes mesures, després, a la resta dels departaments.
Amb aquesta iniciativa, la Generalitat posa en marxa un model propi de teletreball.
El nou sistema està pensat per millorar la conciliació laboral i familiar, la racionalització d'horaris i trencar així amb el model tradicional que es basa exclusivament en la presència al lloc de treball.
El model de teletreball de la Generalitat establirà fins a un màxim de tres jornades en modalitat a distància.
L'adhesió es farà a sol·licitud del personal de la Generalitat interessat i estarà subjecta a una avaluació periòdica.
L'Administració habilitarà mecanismes de control horari i garantirà el dret a la desconnexió digital, així com el temps de descans i la intimitat personal i familiar.
Les persones que prestin serveis en la modalitat de teletreball rebran una formació específica en matèria de ciberseguretat, protecció de dades, prevenció de riscos laborals i seguiment per objectius.
El Districte Administratiu: un espai del segle XXI
El complex d'oficines del Districte Administratiu està situat al barri de la Marina de Port de Barcelona.
És un complex de 46.000 m 2 oficines de nova construcció que serà un dels immobles d'oficines més grans a la ciutat de Barcelona.
Els propers mesos s'hi traslladaran fins a 2.600 persones.
Mesures de flexibilització horària i de mobilitat
A banda del teletreball, el Govern impulsarà el cotreball i treballa per estendre pel territori diferents espais que puguin ser utilitzats pel seu personal, i per altres administracions i organismes públics amb què s'estableixin acords.
Prova aquestes noves formes de treball amb el personal que es comença a traslladar al nou edifici del Districte Administratiu
El Govern destinarà 10 milions d'euros al desplegament de l'Estratègia
Catalunya disposa d'un pla estratègic de país centrat en la intel·ligència artificial pioner a tot l'Estat i alineat amb els eixos estratègics de la Comissió europea en aquest àmbit.
Es tracta de Catalonia.AI, l'Estratègia d'Intel·ligència Artificial de Catalunya, que ha estat aprovada pel Consell Executiu.
L'Estratègia prioritzarà sectors com la salut, l'educació, la mobilitat, la sostenibilitat, l'economia productiva, l'agroalimentació i els serveis públics, i es desplegarà amb un pla d'actuació al voltant de sis eixos: ecosistema; recerca i innovació; talent, infraestructura i dades; adopció de la IA i ètica i societat.
L'estratègia Catalonia.AI es posa en marxa amb una dotació específica de 10 milions d'euros de pressupost a tres anys, que es destinaran, entre d'altres, a la creació del clúster 'Catalonia.AI Alliance', de la Xarxa de Recerca i Innovació en IA i de l'Observatori Ètic de la Intel·ligència Artificial.
També neix el CIDAI (Center for Innovation in Data Tech and Artificial Intelligence), com a peça fonamental de l'estratègia per promoure l'adopció de l'IA a Catalunya.
Comptarà amb un pressupost de 3 milions d'euros, dels quals 1,2 milions els aportarà la Generalitat.
L'IA és una de les tecnologies digitals avançades que més impacte econòmic i social tindrà els propers anys, i s'estima que el 2030 provocarà un increment addicional de més de 15 bilions de dòlars del PIB mundial.
Es crea CIDAI, un centre d'innovació en Intel·ligència Artificial (IA) al servei d'empreses i institucions
La primera fase serà l'1 de juliol amb la incorporació d'una trentena d'efectius policials
La Policia de la Generalitat—Mossos d'Esquadra inicia aquest estiu el desplegament en aigües marítimes de Catalunya amb la creació de la Policia Marítima, que tindrà competències tant en aigües marítimes interiors com a la resta del mar territorial de Catalunya.
El desplegament es durà a terme en diferents fases, la primera de les quals s'iniciarà l'1 de juliol amb la incorporació d'una trentena d'efectius policials que començaran a treballar des dels ports de Palamós, Vilanova i la Geltrú i Ametlla de Mar, on s'ubicaran les bases policials del nou servei.
L'àmbit d'actuació s'estén a totes les instal·lacions portuàries de Catalunya.
Les funcions de la nova Policia Marítima seran:
La Unitat Aquàtica del cos de Mossos d'Esquadra, creada l'any 2008 i on actualment hi treballen disset mossos amb competències en aigües marítimes interiors (rius, canals, embassaments..), s'integrarà a partir d'aquest estiu a la Policia Marítima.
D'aquesta manera el nou servei estarà format per 49 efectius policials (disset de la Unitat Aquàtica i 32 en procés de selecció).
1,2 milions d'euros per adquirir tres embarcacions
Al llarg d'aquest any es farà la licitació per a l'adquisició de tres embarcacions, amb un pressupost d'1,2 milions d'euros, que tindran al voltant de dotze metres d'eslora i una capacitat de com a mínim deu persones.
Els Mossos d'Esquadra assumiran les funcions en l'àmbit marítim des de les bases de Palamós, Vilanova i la Geltrú i l'Ametlla de Mar
Faran l'estudi epidemiològic dels casos, identificant els contactes i fent-ne el seguiment
El Govern ha aprovat la creació d'un programa de salut pública per reforçar la lluita contra la COVID-19.
L'acord preveu la contractació de 108 professionals que treballaran per estudiar epidemiològicament els casos, identificar els contactes i fer-ne el seguiment.
Dels 108 professionals, se'n contractaran 37 amb la titulació específica de Medicina, 51 d'Infermeria, 18 seran efectius del cos superior d'administració i 2 del cos administratiu.
Entre moltes de les funcions previstes, destaquen la identificació i aïllament dels casos confirmats i no confirmats; el seguiment dels contactes estrets; la detecció precoç dels contactes que es transformen en casos i el monitoratge de l'impacte de la pandèmia.
La contractació d'aquests professionals s'emmarca en la creació d'un programa de salut pública
Aqueres persones que volguen corsar es programes de formacion e insercion, atau com es itineraris formatius especifics, pòden hèr era inscripcion deth 13 ath 24 de mai.
Consultatz eth calendari entà conéisher es dates deth sorteg deth desempat, eth listat d'admetudi e era matricula
Què són, calendari, consulta de centres, documentació, criteris de prioritat, consulta de resultats i matrícula
Plataforma d'iniciatives innovadores per reactivar el comerç local
El Consorci de Comerç, Artesania i Moda ha posat en marxa Taulellcomerç.cat, una plataforma d'iniciatives innovadores per reactivar el comerç local.
Aquesta iniciativa neix amb la voluntat de ser l'altaveu de les entitats i associacions de comerç, donant visibilitat a les seves diferents iniciatives de dinamització.
L'objectiu és que aquesta plataforma esdevingui un referent online per a les entitats, les empreses i els consumidors.
Taulellcomerç.cat és una acció que s'emmarca en el pla de xoc i reactivació del comerç postCOVID-19.
El pla de xoc s'articula en tres vectors: incentivació de la demanda, reactivació de l'oferta/empreses i revitalització del centres urbans i inclou mesures econòmiques i financeres, de prevenció i seguretat, de reactivació de negoci, i d'informació i comunicació.